বরিশালে ছাত্রলীগের দুই গ্রুপের সংঘর্ষে আহত ২
বঙ্গবন্ধু শেখ মুজিবুর রহমানের স্বদেশ প্রত্যাবর্তন দিবস উপলক্ষে বরিশালে শ্রদ্ধাঞ্জলী নিবেদন করাকে কেন্দ্র করে ছাত্রলীগের দুই গ্রুপের সংঘর্ষের ঘটনা ঘটেছে। এ সময় ওবায়দুল সেরনিয়াবাত ও সাইফুল সেরনিয়াবাত নামে জেলা ছাত্রলীগের দুই নেতা আহত হয়।







বৃহস্পতিবার দুপুরের দিকে নগরীর সোহেল চত্বর এলাকায় এই ঘটনা ঘটে। 




প্রত্যক্ষদর্শী ছাত্রলীগের নেতাকর্মীরা জানান, বরিশাল জেলা ছাত্রলীগের সাধারণ সম্পাদক আবদুর রাজ্জাকের অনুসারী জেলা ছাত্রলীগ নেতা ওবায়দুল সেরনিয়াবাত ও জেলা ছাত্রলীগেরসহ সভাপতি সাইফুল সেরনিয়াবাত সোহেল চত্বরস্থ জেলা ও মহানগর আওয়ামী লীগের কার্যালয় সংলগ্ন বঙ্গবন্ধু শেখ মুজিবুর রহমানের প্রতিকৃতিতে শ্রদ্ধা নিবেদন করতে আসেন।
এসময় শ্রদ্ধাঞ্জলী নিবেদন করাকে কেন্দ্র করে জেলা ছাত্রলীগের সাংগঠনিক সম্পাদক রাজীব হোসেন খান ও মহানগর ছাত্রলীগের বিতর্কিত কর্মী রইজ আহম্মেদ মান্নার সঙ্গে সাইফুল সেরনিয়াবাত ও ওবায়দুল সেরনিয়াবাতের মধ্যে কথাকাটাকাটি হয়। একপর্যায়ে দুই গ্রুপের মধ্যে হাতাহাতির ঘটনা এবং পরে মারামারির হয়। এতে ওবায়দুল সেরনিয়াবাত ও সাইফুল সেরনিয়াবাত গুরুত্বর আহত হয়।
এই বিষয় জানতে উভয় গ্রুপের সঙ্গে যোগাযোগ করা হলেও কেউ কোনো মন্তব্য করতে রাজি হয়নি।

বঙ্গবন্ধু শেখ মুজিবুর রহমানের স্বদেশ প্রত্যাবর্তন দিবস উপলক্ষে বরিশালে শ্রদ্ধাঞ্জলী নিবেদন করাকে কেন্দ্র করে ছাত্রলীগের দুই গ্রুপের সংঘর্ষের ঘটনা ঘটেছে। এ সময় ওবায়দুল সেরনিয়াবাত ও সাইফুল সেরনিয়াবাত নামে জেলা ছাত্রলীগের দুই নেতা আহত হয়।